Κείμενο: Αθανάσιος Πανογεώργος, Απόφοιτος Τμήματος Δασοπονίας & Δ.Φ.Π. Καρπενησίου

Κάθε δέντρο παράγει μέχρι 80 κιλά χαρτιού

Στη Σκανδιναβία, για την παραγωγή χαρτιού χρησιμοποιείται κυρίως το έλατο (Abies). Η ποσότητα που λαμβάνεται έχει άμεση σχέση με το μέγεθος του δέντρου και τη μάζα του κορμού του. Κατά κανόνα, ένα μέσο δέντρο δίνει 40 κιλά γραφικής ύλης (8.000 φύλλα Α4) και 80 περίπου είναι τα κιλά αν πρόκειται για χαρτί εφημερίδας. Τα ψηφοδέλτια έχουν αντίστοιχο χαρτί με αυτό του χαρτιού εφημερίδας.

Οι ανάγκες σε ψηφοδέλτια

Σύμφωνα με τον Γιώργο Μήλιο (διευθυντής ενός εκ των μεγαλύτερων τυπογραφείων της Θεσσαλονίκης) στο ΑΠΕ-ΜΠΕ, μόνο στη Θεσσαλονίκη, για τους 400.000 ψηφοφόρους χρειάζονται περίπου 500-1000 τόνοι χαρτιού μόνο για τα ψηφοδέλτια. Οι αριθμοί αυτοί είναι σχεδόν εικοσαπλάσιοι σε επίπεδο επικράτειας. Με πρόχειρους υπολογισμούς, για τις ευρωεκλογές και τις περιφερειακές εκλογές, χρειάστηκαν τουλάχιστον 150.000 δέντρα για να παραχθούν τα ψηφοδέλτια.

Άρθρα – Πληροφορίες

http://www.scienceillustrated.gr [Ανάκτηση 25/5/2019]

ΑΠΕ, Σωτήρης Κυριακίδης [Ανάκτηση 25/5/2019]